open-index/open-wikipedia-markdown huggingface dataset:
Χρόνης Μπότσογλου

Ο **Χρόνης Μπότσογλου** (Θεσσαλονίκη 1941 -Αθήνα 4 Μαρτίου 2022) ήταν Έλληνας ζωγράφος, χαράκτης, γλύπτης και καθηγητής της Ανωτάτης Σχολής Καλών Τεχνών (ΑΣΚΤ) της Αθήνας.

## Βιογραφικό
Ο Χρόνης Μπότσογλου γεννήθηκε το 1941 στη Θεσσαλονίκη. Μετά το Γυμνάσιο, σπούδασε στην ΑΣΚΤ (1960-1965) κοντά στον Γιάννη Μόραλη. Κατά την περίοδο 1970 έως 1972, πραγματοποίησε σπουδές στην École Supérieure des Beaux Arts του Παρισιού. Το έτος 1989 εξελέγη καθηγητής ζωγραφικής στην ΑΣΚΤ, στην οποία διετέλεσε και πρύτανης (2001&ndash;2006).

Παράλληλα με τη ζωγραφική, ασχολήθηκε με τη χαρακτική (κυρίως οξυγραφία και λιθογραφία) και τη γλυπτική. Ζούσε και εργαζόταν στην Αθήνα. Απεβίωσε στις 4 Μαρτίου 2022, σε ηλικία 81 ετών.

## Έργο
Πραγματοποίησε περισσότερες από 30 ατομικές εκθέσεις κυρίως στην Ελλάδα, και συμμετείχε σε περισσότερες από 100 ομαδικές εκθέσεις εντός και εκτός της χώρας.

Το 2011 παρουσίασε στην Αθήνα τη συλλογή του «Ερωτικά», αποτελούμενη από ακουαρέλες, ανάγλυφα σε μπρούτζο και σχέδια με γραφίτη με θέμα την ερωτική πράξη. Η έκθεση αυτή συζητήθηκε για το προκλητικό περιεχόμενό της.

Η πιο πρόσφατη ατομική έκθεση έργων του έγινε στη Θεσσαλονίκη την άνοιξη του 2013 και περιελάμβανε τοπογραφίες, γεγονός που ξάφνιασε τους κριτικούς.

Έγραψε σε εφημερίδες και περιοδικά άρθρα για την τέχνη, ενώ εξέδωσε τρία βιβλία: *Ημερολόγια ταξίδια* (εκδόσεις Γαβριηλίδη, Αθήνα 1994), *Ψευτοδοκίμια* (εκδόσεις Καστανιώτη, Αθήνα 2000) και *Το χρώμα της σπουδής* (εκδόσεις Πατάκη, Αθήνα 2005). Εξέδωσε επίσης μία ποιητική συλλογή με τίτλο *Σπουδή στο μαύρο* (εκδόσεις Περίτεχνον, Αθήνα 1998).

## Παραπομπές


Κατηγορία:Έλληνες ζωγράφοι του 21ου αιώνα
Κατηγορία:Έλληνες χαράκτες
Κατηγορία:Έλληνες γλύπτες
Κατηγορία:Έλληνες ζωγράφοι του 20ού αιώνα
Πόλεμος και Ειρήνη (αποσαφήνιση)

*Πόλεμος και Ειρήνη, μυθιστόρημα
*Πόλεμος και ειρήνη (De belli et pacis), Διεθνές Δίκαιο, Διεθνείς σχέσεις
* Πόλεμος και ειρήνη (ταινία, 1956)
* Πόλεμος και ειρήνη (τανία 1967)
Σίμων γιος του Γιώρα

Ο **Σίμων γιος του Γιώρα** ή **Σίμων μπαρ Γκιόρα** ή **Σίμων μπεν Γκιόρα** ήταν ένας από τους αρχηγούς των επαναστατημένων Ιουδαίων κατά τον μεγάλο πόλεμο εναντίον της Ρώμης (Πρώτο Ιουδαϊκό πόλεμο).
## Γαβαών
Ο Σίμων του Γιώρα έκανε την πρώτη του εμφάνιση στην πολιτική σκηνή της Ιουδαίας, κατά την διάρκεια της εκστρατείας του Κέστιου Γάλλου  όταν επικεφαλής μιας ομάδας ενόπλων επιτέθηκε στην οπισθοφυλακή του  στρατού του Κέστιου Γάλλου, όταν αυτός επέστρεφε στο στρατόπεδο του στην Γαβαών, ύστερα από την πρώτη αμφίρροπη μάχη που είχε δώσει με τους επαναστάτες στα περίχωρα της Ιερουσαλήμ. Ο Σίμων είχε καταφέρει να αποσπάσει ένα μεγάλο μέρος των σκευοφόρων του Κέστιου Γάλλου και να το μεταφέρει στην πόλη.

## Ακραβετηνή
Οι ιουδαϊκές αρχές δεν έδωσαν κανένα αξίωμα στον Σίμωνα επειδή εμφανίζονταν ως αντιπρόσωπος μιας ομάδας επαναστατημένων αγροτών. Κάτι τέτοιο δεν ήταν αρεστό από στην παράταξη των μετριοπαθών που ήθελαν να συμβιβαστούν με την Ρώμη. Έτσι ο Σίμων κατέφυγε στην περιοχή της Ακραβετηνής και λεηλατούσε τις ιδιοκτησίες των πλουσίων. 

Τελικά ο νέος αρχιερέας Ανανίας γιος του Ανανία  έστειλε ένα απόσπασμα εναντίον του αναγκάζοντας τον να καταφύγει στην Μασάντα. Από εκεί έκανε σποραδικές επιδρομές στην Ιδουμαία.

## Ο Σίμων καταλαμβάνει την Ιερουσαλήμ
Ο θάνατος του αρχιερέα Άνανία κατά την διάρκεια μιας εμφύλιας διαμάχης που ξέσπασε στην Ιερουσαλήμ άνοιξε τον δρόμο για την άνοδο του Σίμωνα.

Αφού συγκέντρωσε αρκετούς Σικάριους, ληστές και εξαθλιωμένους και άρχισε να λεηλατεί την ιουδαϊκή ύπαιθρο, έχοντας ως κέντρο το χωριό Αΐν (ή Ναΐν). Κατόπιν εγκατέστησε μια βάση κοντά στην Ιερουσαλήμ στην περιοχή Φερεταί 
και νίκησε τους Ζηλωτές έσπευσαν να τον αντιμετωπίσουν σε μάχη. Έπειτα κατάφερε να υποτάξει την Ιδουμαίακαι να καταλάβει την Χεβρώνα.

Ο Σίμων είχε αρχίσει ξανά τις επιδρομές εναντίον της Ιερουσαλήμ όταν αναγκάστηκε να εγκαταλείψει την Ιδουμαία επειδή οι Ρωμαίοι κατέλαβαν την περιοχή. Σε εκείνη την κρίσιμη περίοδο για εκείνον ο αρχιερέας Ματθίας του Βοηθού του μετέφερε την πρόσκληση των Ιδουμαίων και των μετριοπαθών της Ιερουσαλήμ, οι οποίοι του ζήτησαν να μπει στην πόλη προκειμένου να τους βοηθήσει να αντιμετωπίσουν την επίθεση των Ζηλωτών. Ο Σίμων δέχθηκε και κατέλαβε την πόλη τον Φεβρουάριο του 69.

## Το τέλος του Σίμωνα

Από τις θέσεις που μπόρεσε τελικά να κρατήσει στην Άνω Πόλη ο Σίμων αντιμετώπισε την πολιορκία των Ρωμαίων που κατέληξε στην καταστροφή της Ιερουσαλήμ. Ο Σίμων προσπάθησε να διαφύγει από την πόλη σκάβοντας μια σήραγγα. Απέτυχε όμως και οι Ρωμαίοι τον  συνέλαβαν.

Ο Σίμωνας έλαβε μέρος στον θρίαμβο του Βεσπασιανού και του Τίτου στην Ρώμη τον Ιούνιο του 71 και σύμφωνα με την παράδοση  που  ήθελε την εκτέλεση του αρχηγού του εχθρού, όταν η πομπή του θριάμβου έφτασε στον Καπιτώλιο λόφο διαπομπεύτηκε και κατόπιν απαγχονίστηκε.

## Παραπομπές


## Δείτε επίσης
* Πρώτος Ιουδαϊκός Πόλεμος
* Ιουδαϊκή εμφύλια διαμάχη

## Πηγές
*Ιώσηπος, *Ιστορία του Ιουδαϊκού πολέμου προς Ρωμαίους. Αρχαία Ελληνική Γραμματεία «Οι ΄Ελληνες»*, Εκδόσεις Κάκτος 1997
*Ιστορία Εικονογραφημένη,  Εκδόσεις ΠΑΠΥΡΟΣ ΠΡΕΣΣ, Τεύχος - 317, Άρθρο – *Η καταστροφή της Ιερουσαλήμ*(1994)

Κατηγορία:Ιουδαίοι
Κατηγορία:Ιουδαϊκοί πόλεμοι
Προσαρμογή (αποσαφήνιση)

Ο όρος **προσαρμογή** μπορεί να αναφέρεται:
* στην Προσαρμογή στη βιολογία,
* στην Προσαρμογή (οικονομικά).
Βραβεία Teen Choice

Τα **Βραβεία Teen Choice** (ή αλλιώς **Teen Choice Awards**) είναι ετήσια βραβεία που διοργανώνονται και προβάλλονται από το καλωδιακό κανάλι Fox, προς τιμή των μεγαλύτερων επιτευγμάτων στο χώρο της μουσικής, του κινηματογράφου, του αθλητισμού, της τηλεόρασης, της μόδας και άλλων, όπως ψηφίστηκαν έφηβους θεατές ηλικίας 14 με 17 χρονών. Οι νικητές λαμβάνουν μία αυθεντική σανίδα του σερφ κανονικού μεγέθους σχεδιασμένη με τα γραφικά των βραβείων κάθε χρονιάς. Στην διοργάνωση εμφανίζονται αρκετοί διάσημοι και μουσικοί ερμηνευτές. Τα βραβεία έχουν επίσης δημιουργήσει τα βραβεία εφήβων spin-off στο YouTube.

## Παραπομπές


## Εξωτερικοί σύνδεσμοι
*Επίσημη ιστοσελίδα 

Κατηγορία:Κινηματογραφικά βραβεία στις Ηνωμένες Πολιτείες
Πανελλήνιο πρωτάθλημα πετοσφαίρισης ανδρών 1928

Το **[[Πρωτάθλημα Ελλάδας πετοσφαίρισης ανδρών|πανελλήνιο πρωτάθλημα ανδρών]] 1928 στην [[πετοσφαίριση]]** ήταν το πρώτο επίσημο που πραγματοποιήθηκε με διοργανωτή τον ΣΕΓΑΣ, στον οποίο ανήκε τότε το άθλημα. Διεξήχθη από τις 20 ως τις 22 Απριλίου 1928 στο Παναθηναϊκό Στάδιο, κατά τη διάρκεια των Πανελληνίων Αθλητικών Αγώνων του ΣΕΓΑΣ, στους οποίους περιλαμβάνονταν επίσης τα πανελλήνια πρωταθλήματα στίβου, μπάσκετ, πάλης, άρσης βαρών και επιδείξεις γυμναστικής. Από το 1925 διεξάγονταν αθηναϊκά πρωταθλήματα ανδρών και από το 1926 γυναικών με διοργανωτή τον Πανιώνιο Γ.Σ., στα οποία μετείχαν μόνο ομάδες του κέντρου. Πρώτος πρωταθλητής Ελλάδος αναδείχθηκε ο **[[Πανελλήνιος Γ.Σ.]]**

## Συμμετοχές

Στο πρώτο πανελλήνιο πρωτάθλημα μετείχαν 13 σύλλογοι: έντεκα από την Αθήνα και δύο από τη Θεσσαλονίκη:

1. Α.Ε.Κ. Αθηνών 
2. Απόλλων Αθηνών
3. Άρης Θεσσαλονίκης
4. Αρμενική Ένωσις
5. Εθνικός Γ.Σ. Αθηνών
6. Ηρακλής Θεσσαλονίκης
7. Νέοι Βύρωνος

8. Α.Ο. Παλαιού Φαλήρου
9. Παναθηναϊκός Α.Ο.
10. Πανελλήνιος Γ.Σ.
11. Πανεπιστήμιο Αθηνών
12. Πανιώνιος Γ.Σ.
13. Σχολή Ευελπίδων

## Διοργάνωση - αγώνες

Οι ομάδες έπειτα από κλήρωση αγωνίστηκαν σε αγώνες νοκ-άουτ ως τον τελικό. Είναι γνωστά τα ακόλουθα αποτέλεσματα:

### Α΄ γύρος
* **Εθνικός ΓΣ** - Αρμενική: ;
* **Πανελλήνιος** - Παναθηναϊκός: 15-6, 15-3
* **Π. Φάληρο** - Άρης Θ.: 15-10, 15-5
* **Ν. Βύρωνος** - Ηρακλής Θ.: 15-1, 15-6
* **Πανιώνιος** - ΑΕΚ: ;
* **Σχ. Ευελπίδων** - Απόλλων Αθ.: 15-1, 15-5
* **Πανεπιστήμιο Αθηνών**: χωρίς αγώνα
### Β΄ γύρος
* **Πανελλήνιος** - Εθνικός Γ.Σ.: 15-9, 15-6
* **Νέοι Βύρωνος** - Π. Φάληρο: 16-14, 2-15, 15-9
* **Σχολή Ευελπίδων** - Πανεπιστήμιο Αθ.: ;
* **Πανιώνιος**: χωρίς αγώνα
### Ημιτελικοί
* **Πανελλήνιος** - Σχολή Ευελπίδων: ;
* **Νέοι Βύρωνος** - Πανιώνιος: ;
### Αγώνας 3ης θέσης
* **[[Σχολή Ευελπίδων]]** - Πανιώνιος Γ.Σ.: ;

### Τελικός
* **[[Πανελλήνιος Γ.Σ.]]** - Νέοι Βύρωνος: ;

## Τελική κατάταξη

## Πηγές
* "Εμπρός", 20/4/1928.
* "Εμπρός", 21/4/1928.
* "Εμπρός", 22/4/1928.
* "Εμπρός", 23/4/1928.



Κατηγορία:Πανελλήνιο πρωτάθλημα πετοσφαίρισης ανδρών
Κατηγορία:Πετοσφαίριση το 1928
Γκλόρια Στιούαρτ

Η **Γκλόρια Στιούαρτ** (αγγλ. *Gloria Stuart*, 4 Ιουλίου 1910 – 26 Σεπτεμβρίου 2010) ήταν Αμερικανίδα ηθοποιός, ακτιβίστρια και ζωγράφος. Έχει εμφανιστεί σε κινηματογραφικές ταινίες, στο θέατρο και στην τηλεόραση. Η σταδιοδρομία της ξεκίνησε το 1932 και συνέχισε να εργάζεται μέχρι το 2004. Πρωταγωνίστησε σε αρκετές ταινίες όπως *[[Ο αόρατος άνθρωπος (ταινία, 1933)|Ο αόρατος άνθρωπος]]* (The Invisible Man, 1933), *Gold Diggers of 1935* (1935), *The Prisoner of Shark Island* (1936), *Poor Little Rich Girl* (1936) ενώ ο πιο γνωστός της ρόλος ήταν αυτός της Ρόουζ Ντόσον Κάλβερτ στην ταινία *[[Τιτανικός (ταινία 1997)|Τιτανικός]]* (Titanic, 1997). Για την ερμηνεία της έλαβε υποψηφιότητες για Όσκαρ και Χρυσή Σφαίρα β' γυναικείου ρόλου ενώ βραβεύθηκε με Screen Actors Guild Award καλύτερης γυναικείας ερμηνείας σε δευτεραγωνιστικό ρόλο. Μέχρι και σήμερα παραμένει η γηραιότερη ηθοποιός που προτάθηκε για Όσκαρ, στην ηλικία των 87 ετών. To 2000 έλαβε το δικό της αστέρι στη Λεωφόρο της Δόξας του Χόλιγουντ. Απεβίωσε στις 26 Σεπτεμβρίου 2010, σε ηλικία 100 ετών.

## Παραπομπές


## Βιβλιογραφία
* 
* 
* 
* 
* 
* 

## Εξωτερικοί σύνδεσμοι

* Γκλόρια Στιούαρτ στο IMDb

Κατηγορία:Αιωνόβιοι
Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Φώτης Νασιάκος

Ο **Φώτης Νασιάκος** (1952) είναι Στρατηγός εν αποστρατεία της Ελληνικής Αστυνομίας. Διετέλεσε Αρχηγός της ΕΛΑΣ από τις 3 Αυγούστου 2001 ως τις 5 Οκτωβρίου 2004. Λόγω της προετοιμασίας και της διεξαγωγής των Ολυμπιακών Αγώνων η θητεία του ξεπέρασε το κανονικό όριο των τριών ετών, με αποτέλεσμα να είναι ο μακροβιότερος Αρχηγός έως τώρα.

Ο Νασιάκος συμπεριλαμβάνεται στους πιο επιτυχημένους Αρχηγούς του Σώματος: επί των ημερών του εξαρθρώθηκαν η τρομοκρατική «Επαναστατική» Οργάνωση 17 Νοέμβρη και ο Επαναστατικός Λαϊκός Αγώνας (ΕΛΑ), τα μέτρα ασφάλειας των Ολυμπιακών Αγώνων λειτούργησαν αποτελεσματικά χωρίς κανένα δυσάρεστο περιστατικό και έγινε στροφή στην αντιμετώπιση της καθημερινής εγκληματικότητας με το θεσμό του αστυνομικού της γειτονιάς.

## Σταδιοδρομία
Γεννήθηκε στη Ραχούλα Καρδίτσας το 1952 και κατετάγη στην τότε Χωροφυλακή το 1970 για βιοποριστικούς λόγους.
 
Αποφοίτησε πρώτος από τη Σχολή Αξιωματικών Χωροφυλακής το 1976, καθώς και από διάφορες Σχολές και σεμινάρια. Είναι απόφοιτος του Τμήματος Αγγλικής της Σχολής Ξένων Γλωσσών της Ελληνικής Αστυνομίας. Μετεκπαιδεύτηκε στο εξωτερικό και έλαβε μέρος σε πολλές διεθνείς συναντήσεις, για θέματα αστυνομικού ενδιαφέροντος ενώ εκπροσώπησε την Ελληνική Αστυνομία σε διάφορες ομάδες, στα πλαίσια της Ευρωπαϊκής Ένωσης. Υπηρέτησε κυρίως σε μάχιμες υπηρεσίες του Σώματος.
 
Στους βαθμούς του Αστυνομικού Διευθυντή και Ταξιάρχου (1996 - 2000) διετέλεσε Διευθυντής της Διεύθυνσης Αντιμετώπισης Ειδικών Εγκλημάτων Βίας. Το 2000 προήχθη στο βαθμό του Υποστρατήγου και υπηρέτησε διαδοχικά ως Διευθυντής της Διεύθυνσης Δημόσιας Ασφάλειας και Προϊστάμενος του Κλάδου Ασφάλειας και Τάξης του Αρχηγείου της Ελληνικής Αστυνομίας. Στις 3 Αυγούστου του 2001 τοποθετήθηκε, ύστερα από απόφαση του ΚΥ.ΣΕ.Α., Αρχηγός της Ελληνικής Αστυνομίας και προήχθη στον βαθμό του Αντιστράτηγου, ως τις 5 Οκτωβρίου του 2004.

## Εξωτερικοί Σύνδεσμοι - Πηγές
* Βασίλης Λαμπρόπουλος: ΕΛ.ΑΣ.: Το τέλος της «εποχής Νασιάκου» Από τη Χωροφυλακή στην Αντιτρομοκρατική: η πορεία του ως τα ανώτατα κλιμάκια του Σώματος
* Διατελέσαντες Αρχηγοί, astynomia.gr

Κατηγορία:Έλληνες αξιωματικοί της χωροφυλακής
Κατηγορία:Αρχηγοί ελληνικής αστυνομίας
Γάγγλιο (αποσαφήνιση)

Τα **[[γάγγλιο|γάγγλια]]** είναι αθροίσματα σωμάτων νευρικών κυττάρων εκτός του Κ.Ν.Σ. (κεντρικό νευρικό σύστημα).

Ο όρος γάγγλια στην ανατομία μπορεί να αναφέρεται:
* Στους λεμφαδένες, γνωστοί και ως γάγγλια
* Στα βασικά γάγγλια του εγκεφάλου
* Στα αισθητικά γάγγλια
* Στα νωτιαία γάγγλια του Κεντρικού Νευρικού Συστήματος
*Στα συμπαθητικά γάγγλια, του Περιφερικού Νευρικού Συστήματος
Συμπαθητικά γάγγλια

Τα **συμπαθητικά γάγγλια** είναι δομές του περιφερικού νευρικού συστήματος (συγκεκριμένα του συμπαθητικού συστήματος) που δέχονται νευράξονες προσυναπτικών κυττάρων, των οποίων τα σώματα βρίσκονται συνήθως στο Κεντρικό Νευρικό Σύστημα. Μέσα στο γάγγλιο βρίσκονται τα σώματα μετασυναπτικών νευρώνων, πάνω στα οποία συνάπτονται τα προσυναπτικά κύτταρα. Αυτά τα γάγγλια περιβάλλονται από κάψα, που αποτελείται από κολλαγόνο συνδετικό ιστό, με διαφράγματα από τα οποία περνούν αιμοφόρα αγγεία. Τα γάγγλια πέρα από νευρώνες, περιέχουν ενδοθηλιακά κύτταρα, λευκοκύτταρα, ινοβλάστες, κύτταρα Σβαν και δορυφορικά κύτταρα.

## Πηγές
L. Gartner, J. Hiatt, Εγχειρίδιο Ιστολογίας, εκδόσεις ΠΑΡΙΣΙΑΝΟΥ, 2001, ISBN 960-394-058-5

Κατηγορία:Νευρικό σύστημα
Νωτιαίο γάγγλιο

Τα **νωτιαία γάγγλια** είναι αισθητικά γάγγλια στην οπίσθια ρίζα του νωτιαίου μυελού. Περικλείονται από αγγειοφόρο κάψα αποτελούμενη από συνδετικό ιστό και περικλείει επίσης την αισθητική ρίζα του νεύρου. Οι νευρώνες του γαγγλίου της οπίσθιας ρίζας είναι ψευδομονόπολοι. Πολλοί νευράξονες είναι εμμύελοι. Σε αυτά τα γάγγλια δεν πραγματοποιούνται συνάψεις.

## Πηγές
L. Gartner, J. Hiatt, Εγχειρίδιο Ιστολογίας, εκδόσεις ΠΑΡΙΣΙΑΝΟΥ, 2001, ISBN 960-394-058-5

Κατηγορία:Νευρικό σύστημα
Jamming

μικρογραφία|152 mm Starshel Radio Jammer
Οι επιθέσεις παρεμβολών ή παρακώλυσης επικοινωνιών, γνωστές και ως **jamming**, είναι οι επιθέσεις που σκόπιμα ή μη προκαλούνται στο σήμα του πομπού, του δέκτη ή του σημείου ασύρματης πρόσβασης  από παρεμβολές ή θορύβους (noises). 

## Ιστορία
Πρώτη εμφάνιση έχουμε στο Β' Παγκόσμιο πόλεμο (παρακώλυση σημάτων ραντάρ). Εκδηλώνονται στο φυσικό επίπεδο του OSI μοντέλου. Καθιστούν το κανάλι επικοινωνίας ακατάλληλο κι αυτός είναι ο λόγος που εντάσσονται στην κατηγορία DoS. Προκειμένου να είναι ανθεκτικά σε παρεμβολές και θορύβους τα ασύρματα δίκτυα χρησιμοποιούν τεχνολογίες απλωμένου φάσματος συχνοτήτων, π.χ. στο bluetooth τα δεδομένα τεμαχίζονται και μεταδίδονται χρησιμοποιώντας ένα αριθμό διαφορετικών συχνοτήτων ψευδοτυχαίου προτύπου. Έτσι μόνο οι απολύτως συγχρονισμένοι πομποί-δέκτες έχουν πρόσβαση στα δεδομένα και για υψηλότερα επίπεδα ασφάλειας ο πομπός μεταβάλει την συχνότητα 1.600 φορές το δευτερόλεπτο. Υπάρχουν και μη κακόβουλες παρεμβολές (φούρνοι μικ/μάτων, ασύρματα τηλ., bluetooth συσκευές κλπ). Αυτές προκαλούνται διότι οι ασύρματες τεχνολογίες WLAN χρησιμοποιούν τη μη αδειοδοτημένη περιοχή συχνοτήτων (Industrial Scientific and Medical radio band) των 2.4GHz και (Unlicensed National Information Infrastructure) των 5 GHz. Επίσης σε ορισμένα κτίρια οι τοίχοι κατασκευάζονται με υλικά που εμποδίζουν π.χ. Το σήμα των κινητών τηλεφώνων (passive jamming). Για να πραγματοποιηθεί επίθεση πρέπει πρώτα να αναλυθεί το φάσμα συχνοτήτων που χρησιμοποιεί  το δίκτυο και εν συνεχεία να εκπέμψει ένα ισχυρό σήμα που συγκρούεται, παρεμποδίζει ή παρεμβαίνει στις συχνότητες. Στη χειρότερη περίπτωση ο επιτιθέμενος μπορεί να παρεμβάλει όλο το διαθέσιμο φάσμα συχνοτήτων, οπότε οι τεχνικές φάσματος που προαναφέρθηκαν ακυρώνονται. Επίθεση θορύβου (noise): Ο εισαγόμενος θόρυβος πρέπει να είναι χαμηλής εντάσεως για να προκληθεί το φαινόμενο θανάτου από επανειλημμένη προσπάθεια (Death by Retry.DBR). Αυτό συμβαίνει όταν ο δέκτης ζητά συνεχώς την επανάληψη αποστολής των μηνυμάτων -που σκοπίμως δεν εκπέμπονται ορθά- με αποτέλεσμα την εμπλοκή σε κατάσταση ατέρμονα βρόχου. Τέλος στο επίπεδο σύνδεσης δεδομένων του OSI μοντέλου μπορούμε για να επιτεθούμε να  εκμεταλλευτούμε την ύπαρξη δύο ή περισσότερων κεραιών (diversity antennas) σε ένα AP. Περιγραφή: Υποθέτουμε ότι ένα AP  έχει δύο κεραίες. Η πρώτη (1) καλύπτει την περιοχή αριστερά ,η δεύτερη (2)την περιοχή δεξιά. Οι χρήστες Α,Β βρίσκονται αριστερά και δεξιά του AP και συνδέονται στις κεραίες 1,2 αντίστοιχα. Ο Β αλλάζει τη MAC διεύθυνση του σε αυτή του Α και μέσω ενός ενισχυτή ενισχύει το σήμα του έτσι ώστε να είναι τουλάχιστον ίσο ή δυνατότερο από αυτό του Α. Αποτέλεσμα :Ο Α αποκλείεται από την επικοινωνία με το AP για όσο διάστημα ο Β εξακολουθεί να εκπέμπει στη συγκεκριμένη MAC.

Κατηγορία:Τηλεπικοινωνίες
Κατηγορία:Ραδιοφωνική τεχνολογία
Μέσο (σημείο)

282px|thumb|Το μέσο ενός ευθυγράμμου τμήματος με άκρα τα σημεία <math>(x_1, y_1)</math> και <math>(x_2, y_2)</math>.
Στην γεωμετρία, το **μέσο** ενός ευθυγράμμου τμήματος \rm AB είναι το σημείο \rm M του ευθυγράμμου τμήματος που ισαπέχει από τα άκρα του, δηλαδή \rm AM = MB. Λέμε επίσης ότι το \rm M *διχοτομεί* το \rm AB.

## Τύποι
### Στο επίπεδο
Στο επίπεδο \R^2, το μέσο ενός ευθυγράμμου τμήματος με άκρα τα {\rm A} = (x_1, y_1) και {\rm B} = (x_2, y_2) δίνεται από τον τύπο:
:{\rm M} = \left(\frac{x_1 + x_2}{2}, \frac{y_1 + y_2}{2}\right).

### Στον τρισδιάστατο χώρο
Στον τρισδιάστατο χώρο \R^3 το μέσο του ευθύγραμμου τμήματος με άκρα {\rm A} = (x_1, y_1, z_1) και {\rm B} = (x_2, y_2, z_2), δίνεται από τον τύπο
:{\rm M} = \left(\frac{x_1 + x_2}{2},\frac{y_1 + y_2}{2}, \frac{z_1 + z_2}{2}\right).

### Γενική περίπτωση
Στην γενική περίπτωση του χώρου n διαστάσεων, το μέσο του ευθυγράμμου τμήματος με άκρα {\rm A} = (x_{11}, x_{12}, \ldots, x_{1n}) και {\rm B} = (x_{21}, x_{22}, \ldots, x_{2n}),  δίνεται από τον τύπο
:{\rm M} = \left(\frac{x_{11} + x_{21}}{2}, \frac{x_{12} + x_{22}}{2}, \frac{x_{13} + x_{23}}{2}, \dots , \frac{x_{1n} + x_{2n}}{2} \right).

## Ιδιότητες
* Το μέσο είναι το κέντρο συμμετρίας του ευθυγράμμου τμήματος. 
* Το μέσο είναι το κέντρο βάρους του ευθυγράμμου τμήματος. 

## Γεωμετρική κατασκευή
thumb|right|Κατασκευή του μέσου <math>\rm M</math> του ευθυγράμμου τμήματος <math>\rm AB</math>.

## Μοναδικότητα
Το μέσο ενός ευθυγράμμου τμήματος είναι μοναδικό. Ανάλογα με τα ποια αξιώματα επιλέγονται για την θεμελίωση της γεωμετρίας, η μοναδικότητα μπορεί να είναι αξίωμα ή θεώρημα.

## Δείτε επίσης
* Μεσοκάθετη ευθύγραμμου τμήματος
* Διάμεσος τριγώνου

## Εξωτερικοί σύνδεσμοι
* Διαδραστική εφαρμογή για μέσο ενός ευθυγράμμου τμήματος στο Geogebra.
* Διαδραστική εφαρμογή για μέσο ενός ευθυγράμμου τμήματος στο Geogebra.
* Animation - παρουσιάζει τα χαρακτηριστικά του μέσου ενός ευθυγράμμου τμήματος

## Παραπομπές


Κατηγορία:Σημείο (γεωμετρία)
Κατηγορία:Αναλυτική γεωμετρία
Κατηγορία:Στοιχειώδης γεωμετρία
Κατηγορία:Ομοπαραλληλική γεωμετρία
Τελικός Κυπέλλου Αγγλίας 2006

Ο **Τελικός Κυπέλλου Αγγλίας 2006** διεξήχθη στις 13 Μαΐου στο Μιλλένιουμ Στέιντιουμ στο Κάρντιφ. μεταξύ της Λίβερπουλ Φ.Κ. και της Γουέστ Χαμ Γιουνάιτεντ. Ήταν ο 125ος τελικός της αρχαιότερης ποδοσφαιρικής διοργάνωσης στον κόσμο.Ο αγώνας έληξε με ισόπαλο σκορ 3-3 οδηγήθηκε σε ημίωρη παράταση και τελικά στα πένελτι όπου η Λίβερπουλ Φ.Κ. κατέκτησε τα πέναλτι με 3-1 . Διαιτητής του αγώνα ήταν ο Άλαν Γουίλει.

## Ο δρόμος προς τον τελικό

Στην πορεία τους οι δυο ομάδες για τον τελικό απόκλεισαν τις εξής ομάδες:

Τα παρακάτω γράμματα υποδηλώνουν σε ποία κατηγορία αγωνιζόταν η ομάδα που αντιμετώπιζαν οι δύο φιναλίστ του τελικού.Το εντός και εκτός υποδηλώνει αν το παιχνίδι έγινε εντός η εκτός έδρας για το φιναλίστ.
*(ΠΛ) = Πρέμιερ Λιγκ Ομάδα
*(ΤΣ) = Τσάμπιονσιπ Ομάδα
*(ΦΛ1) = Φούτμπολ Λιγκ Ουάν Ομάδα
*(ΦΛ2) = Λιγκ Του Ομάδα
*(ΕΕΚ) = Εκτός επαγγελματικών κατηγοριών Ομάδα

## Ο αγώνας

## Πηγές-Συνδέσεις
*Τα γκολ του τελικού Λιβερπουλ-Γουέστ Χαμ (video) 
*Liverpool 3-3 West Ham BBC Report (αγγλικό κείμενο)

Κατηγορία:Ποδόσφαιρο το 2006
Κατηγορία:Τελικοί κυπέλλου Αγγλίας
Ρίο Γκαρντένα

thumb|right|250px|Ο Ρίο Γκαρντένα
Ο **Ρίο Γκαρντένα** (ιταλικά : *Rio Gardena*,  γερμανικά : *Grödner Bach *, Λαδινικά : *Dorsung*) είναι ποταμός της βόρειο ανατολικής Ιταλίας στην περιφέρεια Τρεντίνο-Άλτο Άντιτζε. Έχει μήκος 25,8 χιλιόμετρα και η λεκάνη απορροής του καταλαμβάνει έκταση 199 τετραγωνικά χιλιόμετρα.

Έχει τις πηγές του στο Πέρασμα Σέλα στις Άλπεις κοντά στα σύνορα με την Αυστρία, 2240 μέτρα πάνω από την επιφάνεια της θάλασσας. Διασχίζει την ομώνυμη κοιλάδα (Βαλ Γκαρντένα) και τις κωμοπόλεις Σέλβα, Ορτιζέι και Σάντα Κριστίνα, και τέλος χύνεται στον ποταμό Ισάρκο ως παραπόταμός του. Το 1264-1272 αναφέρεται με το όνομα *Tursun*, το 1288 ως *wazzer Dursan* και *Dursan* το 1547 ως *Gredner Pach Genant der Tursing* και το 1552 ως *Duorsingbach*.

## Παραπομπές

*Σελίδα για τον Ρίο Γκαρτνένα, Επαρχία Μπολζάνο

ΓκαρντεναΡιο
Τελικός Κυπέλλου Αγγλίας 2005

Ο **τελικός του κυπέλλου Αγγλίας 2005** διεξήχθη την 21η Μαΐου στο Μιλένιουμ Στέιντιουμ του Κάρντιφ, μεταξύ των Άρσεναλ και Μάντσεστερ Γιουνάιτεντ. Ο 124ος τελικός της αρχαιότερης ποδοσφαιρικής διοργάνωσης στον κόσμο, έληξε με 0-0 έπειτα και την ημίωρη παράταση. Το τρόπαιο κατέκτησε η Άρσεναλ επικρατώντας 5-4 στη διαδικασία των πέναλτι. Διαιτητής του αγώνα ήταν ο Ρόμπ Στάιλς.

## Ο αγώνας

 

## Πηγές

*Τα πέναλτυ του τελικού
*Arsenal 0-0 Man Utd BBC report (αγγλικο κείμενο)

Κατηγορία:Ποδόσφαιρο το 2005
Κατηγορία:Τελικοί κυπέλλου Αγγλίας
Λούγο

Το **Λούγο** (γαλικιανά *Lugo* [ˈluɣo]) είναι ισπανική πόλη και η τέταρτη μεγαλύτερη της αυτόνομης κοινότητας της Γαλικίας. Είναι η μεγαλύτερη πόλη της ομώνυμης επαρχίας, με 97.635 κατοίκους. Η έκτασή της είναι η δεύτερη της Γαλικίας, με 330 τ.χλμ.. Το 2000, τα Ρωμαϊκά Τείχη του Λούγο χαρακτηρίστηκαν από την UNESCO ως Μνημείο Παγκόσμιας Κληρονομιάς.

## Παραπομπές


## Εξωτερικοί σύνδεσμοι
* 
* Επίσημη ιστοσελίδα του τουριστικού γραφείου της πόλης

Κατηγορία:Πόλεις της Ισπανίας
Κατηγορία:Γαλικία
Κατηγορία:Μνημεία Παγκόσμιας Κληρονομιάς στην Ισπανία
Πιρουέτα

Η **πιρουέτα** (αγγλ., γαλλ. *pirouette*) είναι μια ελεγχόμενη στροφή στο ένα πόδι. Αποτελεί μια από τις βασικές χορευτικές κινήσεις του κλασικού μπαλέτου, ενώ χρησιμοποιείται συχνά και στις χορογραφίες του σύγχρονου χορού.

## Τεχνική
Ο χορευτής ξεκινά με το ένα ή και τα δύο πόδια σε θέση (ποζισιόν) *πλιέ* (plié) και στη συνέχεια ανεβαίνει σε *demi-pointe* (συνήθως για τους άνδρες) ή *pointe* (συνήθως για τις γυναίκες) εκτελώντας ένα ρελεβέ (releve). Το πόδι που δεν βρίσκεται στο έδαφος κατά τη στροφή, μπορεί αρχικά να βρίσκεται σε θέση *ρετιρέ* (retiré), *ατιτίντ* (attitude), *αραμπέσκ* (Arabesque), ή *δεύτερη*, *τέταρτη* ή *πέμπτη* ποζισιόν. Η πιρουέτα μπορεί να τελειώσει στη θέση από την οποία ξεκίνησε, σε αραμπέσκ σε ατιτίντ, σε κάποια άλλη θέση , ή να προχωρήσει διαφορετικά σύμφωνα με τη χορογραφία. 

### Είδη ως προς τη φορά
Μια πιρουέτα είναι πιο συχνά *ον ντεόρ* (en dehors), όπου ο χορευτής γυρνά προ τα έξω και το πίσω πόδι (αν η αρχική του θέση είναι η τέταρτη) ή προς το μπροστινό πόδι (αν η αρχική του θέση είναι η πέμπτη), αλλά μπορεί επίσης να είναι *ον ντεντάν* (en dedans), όπου ο χορευτής πραγματοποιεί στροφή προς τα μέσα και το μπροστινό πόδι. Αν και στο μπαλέτο οι πιρουέτες εκτελούνται με τους γοφούς και τα πόδια να στρέφονται προς τα έξω, είναι σύνηθες να εκτελούνται με τα πόδια στραμμένα προς τα εμπρός σε άλλα είδη χορού, όπως η τζαζ και το μοντέρνο.

### Spotting
Η τεχνική μιας πιρουέτας περιλαμβάνει το *spotting*, κατά το οποίο ο χορευτής εκτελεί μια περιοδική, γρήγορη περιστροφή της κεφαλής, που χρησιμεύει για να εστιάσει το βλέμμα του σε ένα μόνο σημείο ,ώστε να μην χάσει τον προσανατολισμό του κατά την διάρκεια και μετά το τέλος της στροφής. Το spotting είναι ιδιαίτερα σημαντικό σε στροφές που μετακινούνται, όπως τα σενέ (tours chaînés) ή ποσε (pose pirouettes) επειδή βοηθά τον χορευτή να διατηρεί τον έλεγχο της κατεύθυνσης της διαδρομής, διατηρώντας την παράλληλα ισορροπημένη.

### Είδη ως προς τον αριθμό περιστροφών
Οι πιρουέτες μπορεί να εκτελεστούν με μία ή περισσότερες περιστροφές. Μονή (simple) λέγεται η πιρουέτα που περιλαμβάνει μία περιστροφή, διπλή (double) αυτή που περιλαμβάνει δύο συνεχόμενες, τριπλή (triple) αυτή που περιλαμβάνει τρεις συνεχόμενες περιστροφές κτλ. 

## Απαιτήσεις
Οι πιρουέτες ως κινήσεις απαιτούν μεγάλη συγκέντρωση, ιδιαίτερες ικανότητες, πολλή εξάσκηση ,δύναμη και ιδιοδεκτικότητα (αίσθηση της κίνησης και της θέσης του σώματος στο χώρο) από τον χορευτή, ώστε με το ρελεβέ ο χορευτής να αποκτήσει σωστό άξονα (για να κρατήσει την ισορροπία του), να έχει επίγνωση της φόρας που πρέπει να πάρει (ανάλογα με τον αριθμό των περιστροφών που πρέπει να εκτελέσει) και η προσπάθεια για πιρουέτα να είναι επιτυχής. 

Κατηγορία:Μπαλέτο
Ο πατήρ Σέργιος

Ο **πατήρ Σέργιος** (ρωσ. Отец Сергий) είναι νουβέλα του Λέων Τολστόι που τη δούλεψε τμηματικά στα έτη 1890, 1891, 1895 και 1898 και ενώ δεν συνδέεται σαν υπόθεση με την Ανάσταση, ωστόσο συνταιριάζεται μ΄αυτήν ιδεολογικά.

## Ανάλυση
Αναπτύσσεται κι΄εδώ η ίδια σκέψη, όπως και στον «Διάβολο» και στη «Σονάτα του Κρώυτσερ», ότι δηλαδή ο άνθρωπος γίνεται στάχτη στη φωτιά του αισθησιακού πάθους, όταν δεν υπάρχει μια βαθύτερη, ψυχική προσέγγιση στις σχέσεις άντρα και γυναίκας. Ο αγώνας κατά της λαγνείας είναι ένα επεισόδιο μονάχα, ή μαλλον ένα σκαλοπάτι, γράφει στον εκδότη Τσερτκώφ το Φεβρουάριο 1891. Η δύναμη της νουβέλας και το κεντρικό της νόημα βρίσκονται στην επισήμανση, ότι, στην  αποχώρηση από τα εγκόσμια με την πρόφαση της σωτηρίας από τους διαφόρους πειρασμούς, είναι κάτι σφαλερό στη βάση του, γιατί οι πειρασμοί μένουν, αποκτούν μάλιστα μορφές αφύσικες και αποκρουστικές.

## Κριτική
Ο Νίκος Καζαντζάκης γράφει σχετικά στην Ιστορία της ρωσικής λογοτεχνίας:«Το πιο αποκαλυπτικό έργο της εποχής τούτης του Τολστόι είναι ο πατήρ Σέργιος· πίσω από τον οδυνηρό προφήτη Σέργιο ξεχωρίζεις τη σπαρακτική φυσιογνωμία του Τολστόι. Ο Σέργιος είναι αξιωματικός, φεύγει τη ματαιότητα του κόσμου,  γίνεται μοναχός, μα πέφτει σε νέους, ανηθικότερους πειρασμούς. Οι άνθρωποι τον θεωρούν άγιο κι΄αυτός μέσα του κολακεύεται κι΄επιχειρεί να παίξει τον προφήτη. Όμοια κι ό Τολστόι, όπως κι ό Σέργιος, είχε αρχίσει να θεωρείται προφήτης από χιλιάδες  πιστούς. Απ΄όλον τον κόσμο αποτείνονταν σ΄αυτόν και του ζητούσαν να τους δείξει το δρόμο της σωτηρίας. Η Γιάσναϊα Πολιάνα επί έτη έγινε το ψυχικό κέντρο της γης... Όσο περισσότερο έβλεπε ο Τολστόι να γίνεται ο ηθικός φάρος της ανθρωπότητας, τόσο περισσότερο υπόφερε βλέποντας πόσο ζει στην ψευτιά, πόσο δειλός είναι και δεν τολμά να εφαρμόσει ό,τι κηρύχνει»

## Παραπομπές-Σημειώσεις


## Εξωτερικοί σύνδεσμοι
*
*Φιλμ (1919) στο IMDb
*Απόσπασμα ταινίας 1918

Κατηγορία:Μυθιστορήματα του Λέοντος Τολστόι
Σωτήριος (όνομα)

Ο **Σωτήριος** ή **Σωτήρης** προέρχεται από τον αρχαιοελληνικό τίτλο/επίθετο Σωτήρ που έδιναν οι αρχαίοι Έλληνες στους θεούς τους ή και σε σημαντικά πρόσωπα όπως ο Πτολεμαίος Α' Σωτήρ για συγκεκριμένους λόγους, και επίσης το πνεύμα/δαίμων Σωτήρ. Στην χριστιανική Ελλάδα σήμερα, είναι κοινό ανδρικό όνομα προερχόμενο από την εορτή της Μεταμορφώσεως του Σωτήρος δηλαδή του Ιησού. Το αντίστοιχο θηλυκό όνομα είναι **Σωτηρία**. Η εορτή του ονόματος είναι στις 6 Αυγούστου. Το όνομα *Σωτήριος* είναι πολύ διαδεδομένο στις Ιβηρικές γλώσσες (Ισπανικά, Πορτογαλικά, Καταλανικά) ως *Σαλβαδόρ* (Salvador) και *Σαλβατόρε* (Salvatore) στα Ιταλικά.
  
*Ο Σωτήριος λέγεται και: *Σώτος*, *Σωτηράκης*, *[[Άκης (όνομα)|Άκης]]* και παλαιότερα *Σωτήρας.*
*Η Σωτηρία λέγεται και : *Σωτήρω*, *Σωτηρούλα*, *Σώτη*, *Σώτια, Σώτειρα.*

Προσωπικότητες με το όνομα Σωτήρης ή Σωτήριος είναι οι κάτωθι:

## Αγωνιστές του '21 και Στρατιωτικοί

*Σωτήριος Αλεβιζόπουλος
* Σωτήριος Βισβίκης
* Σωτήριος Δαμιάνοβιτς
*Σωτήριος Ζάρκος
*Σωτήριος Θεοχαρόπουλος
*Σωτήριος Νοταράς
*Σωτήριος Παπαδαίος
*Σωτήριος Πετιμεζάς
*Σωτήρος Σαρατσόπουλος
*Σωτήρης Σταυριανάκος (1941-1974)
*Σωτήρης Χαραλάμπης

## Πολιτική & Πολιτικοί
*Σωτήριος Γκοτζαμάνης (1885-1958)
*Σωτήρης Κούβελας, (1936).
*Σωτήριος Κροκιδάς, διετέλεσε πρωθυπουργός, (1852-1924)
*Σωτηράκης Λόντος (1750-1812)
*Σωτήρης Λύτρας (1945)
*Σωτήριος Μεσσηνέζης
*Σωτήριος Ν. Πετιμεζάς
*Σωτήρης Πέτρουλας, (1943-1965).
*Σωτήριος Σολιώτης (1894 - 1961)
*Σωτήριος Σταυρουλόπουλος (απεβίωσε 1952)
*Σωτήριος Στρατήγης, (1860-1945)
*Σωτήριος Σωτηρόπουλος, (1831-1898)
*Σωτήρης Χατζηγάκης (1945).

## Επιστήμονες
*Σωτήριος Δάκαρης (1916-1996)
*Σωτήρης Κωβός (1965)
*Σωτήριος Σολιώτης (1894-1961)

## Άνθρωποι της τέχνης
*Σωτήρης Γκορίτσας (1955)
*Σωτηρία Ιατρίδου (1901-1985)
*Σωτήρης Κακίσης (1954)
*Σωτηρία Λεονάρδου
*Σωτήρης Μουστάκας (1940-2007)
*Σωτηρία Μπέλλου (1921-1997)
*Σωτήρης Πατατζής (1917-1991)
*Σωτήρης Σκίπης (1881-1952)
*Σωτήρης Τζεβελέκος (1945)
*Σώτη Τριανταφύλλου (1957)
*Σώτια Τσώτου (1942-2011)
*Σωτήρης Χρηστίδης (1858-1940)
*Σωτήρης Καλυβάτσης (1969)
*Σωτήρης Σκάντζικας (1965)

## Επιχειρηματίες
*Σωτήριος Ανάργυρος (1849-????)
*Σωτήριος Αντωνίου
*Σωτήριος Γερούσης (1803-1870)
*Σωτήρης Παναγιωτόπουλος (1804-1863)
*Σωτήριος Παπαστράτος (1883-1940)

## Αθλητές
*Σωτήρης Βερσής
*Σωτήρης Βλαχοστάθης
*Σωτήρης Καϊάφας
*Σωτήρης Κυργιάκος.
*Σωτήρης Λεοντίου
*Σωτήρης Λυμπερόπουλος
*Σωτήρης Νικολαΐδης
*Σωτήρης Νίνης

## Στην ιβηρική του εκδοχή
*Σαλβαδόρ Αγιέντε
*Σαλβαδόρ Νταλί

## Δείτε επίσης
*Τον Αντίοχο Α΄ τον Σωτήρα ( 324 - 261 π.Χ. ) βασιλιά της Δυναστείας των Σελευκιδών.
*Σωτήρ
*Σωτήρ (δαίμων)
*Την πόλη με το όνομα Σωτηρία η Αριανή
*Το Τάγμα του Σωτήρος.

## Εξωτερικοί σύνδεσμοι

*Εορτολόγιο

## Πηγές
**ΛΕΞΙΚΟ ΤΗΣ ΝΕΑΣ ΕΛΛΗΝΙΚΗΣ ΓΛΩΣΣΑΣ του Γ. ΜΠΑΜΠΙΝΙΩΤΗ, σελίδα 1732. ISBN 960-86190-1-7*
**ΛΕΞΙΚΟ ΠΡΩΪΑΣ*, τόμος Β, σελίδα 2341.
*

Κατηγορία:Ανδρικά ελληνικά ονόματα
Φίλιπ Πούλμαν

Ο **Φίλιπ Πούλμαν** (*Philip Pullman*, γενν. 19 Οκτωβρίου 1946) είναι Άγγλος συγγραφέας πολλών βιβλίων, γνωστότερος κυρίως για την τριλογία φαντασίας, η Τριλογία του Κόσμου, (*His Dark Materials*) και τη μυθιστορηματική βιογραφία του Ιησού, *Ο καλός άνθρωπος Ιησούς και ο παλιάνθρωπος Χριστός*. Το πρώτο βιβλίο της Τριλογίας του Κόσμου έχει μεταφερθεί στον κινηματογράφο με τον τίτλο *[[Το Αστέρι του Βορρά]]* (*Golden Compass*), καθώς και τα δύο πρώτα βιβλία της σειράς Σάλι Λοκχαρτ, όπως επίσης και το μυθιστόρημα παιδικής λογοτεχνίας *Αυτό που ήμουν κάποτε* (*I was a Rat! or The Scarlet Slippers*) έχουν μεταφερθεί στην τηλεόραση. Το 2008, η εφημερίδα *[[The Times]]* έβαλε το όνομα του Πούλμαν στη λίστα της: «Οι 50 μεγαλύτεροι Βρετανοί συγγραφείς από το 1945».

## Τα πρώτα χρόνια
Ο Φίλιπ Πούλμαν γεννήθηκε στο Νόργουιτς της Αγγλίας. Είναι ο γιος της Όντρεϊ Έβελιν Πούλμαν (πατρικό Μέριφιλντ) και του πιλότου της ΡΑΦ, Άλφρεντ Ούτραμ Πούλμαν. Η οικογένεια ταξίδεψε λόγω της εργασίας του πατέρα του, συμπεριλαμβανομένης της Νότιας Ροδεσίας, όπου και πήγε στο σχολείο.

Ο πατέρας του σκοτώθηκε σε αεροπορικό δυστύχημα το 1953, όταν ο Πούλμαν ήταν επτά ετών, και στον οποίο απονεμήθηκε μετά θάνατο ο Σταυρός Διακεκριμένης Πτήσης(DFC). Ο Πούλμαν δήλωσε στις αρχές του του 2008 ότι θεωρεί τον πατέρα του ήρωα, αφού πέθανε υπερασπιζόμενος τη χώρα του. Σήμερα ζει στην Οξφόρδη και απολαμβάνει ολόψυχα αυτό που του αρέσει, το γράψιμο. Τα βιβλία του και ο ίδιος έχουν τιμηθεί με πολυάριθμα βραβεία. Το Αστέρι του Βορρά, το πρώτο μέρος της Τριλογίας του Κόσμου, έχει τιμηθεί με τα: Carnegie, Βραβείο παιδικού μυθιστορήματος Guardian, Smarties και Βρετανικό Βραβείο για το Βιβλίο της Χρονιάς. Το μυθιστόρημα Ο Άρχοντας των δύο Κόσμων, το δεύτερο μέρος της Τριλογίας, έχει τιμηθεί με το Βρετανικό Βραβείο Ανάγνωσης. Η παγκόσμια αναγνώριση ήρθε με το *Κεχριμπαρένιο Τηλεσκόπιο*, που τιμήθηκε με το Βραβείο Whitbread 2001, το W.H. Smith και το Nibbies, ενώ ήταν υποψήφιο για το Βooker.

## Παραπομπές


## Εξωτερικοί σύνδεσμοι

Κατηγορία:Άγγλοι συγγραφείς
Κατηγορία:Απόφοιτοι του Πανεπιστημίου της Οξφόρδης
Η καρδιά του δράκου

Η ***Καρδιά του Δράκου*** (αγγλικά: ***Dragonheart***) είναι ταινία περιπέτεια φαντασίας σε σκηνοθεσία Ρομπ Κοέν. Προβλήθηκε στη Βόρεια Αμερική το 1996. Στις 11 Δεκεμβρίου του 2006 κυκλοφόρησε σε DVD στην Ελλάδα. Ήταν υποψήφια για το βραβείο Όσκαρ Καλύτερων οπτικών εφέ και για διάφορα άλλα βραβεία το 1996 και το 1997. Η ταινία ενέπνευσε επίσης μία direct-to-video συνέχεια, *[[Dragonheart ΙΙ: Ένα Νέο Ξεκίνημα]]*.

## Πρωταγωνιστές

## Eξωτερικοί σύνδεσμοι
* Η Καρδιά του Δράκου στο IMDb

Κατηγορία:Ταινίες παραγωγής Universal Pictures
Κατηγορία:Αμερικανικές ταινίες της δεκαετίας 1990
Κατηγορία:Ταινίες του 1996
Κατηγορία:Βρετανικές ταινίες της δεκαετίας 1990
Κατηγορία:Αμερικανικές επικές ταινίες
Κατηγορία:Βρετανικές επικές ταινίες
Κατηγορία:Αμερικανικές buddy ταινίες
Κατηγορία:Βρετανικές buddy ταινίες
Κατηγορία:Αμερικανικές περιπετειώδεις ταινίες φαντασίας
Κατηγορία:Ταινίες γυρισμένες στη Σλοβακία
Κατηγορία:Βρετανικές ταινίες φαντασίας
Κατηγορία:Βρετανικές περιπετειώδεις ταινίες
Κατηγορία:Αγγλόφωνες ταινίες
Ιζάρκο

Ο **Ιζάρκο** (ιταλικά: *Isarco*, γερμανικά: *Eisack*, αρχ. ελληνικά: Ἴσαρος) είναι ποταμός της βορειοανατολικής Ιταλίας στην περιφέρεια Τρεντίνο-Άλτο Άντιτζε. Έχει μήκος 95,5 χλμ., η λεκάνη απορροής του καταλαμβάνει έκταση 4.202 τετραγωνικά χλμ και έχει μέση ροή 78 m³/s. 

Πηγάζει στα 2000 μέτρα υψόμετρο από την περιοχή του περάσματος Μπρέννερο των Ανατολικών Άλπεων, στην *Άνω κοιλάδα Ιζάρκο* κοντά στα σύνορα με την Αυστρία. Στο ξεκίνημα του είναι ένα μικρό ρυάκι που πέφτει από καταρράκτη και στην πορεία δέχεται τα νερά πολλών παραποτάμων όπως οι Ρίο Γκαρντένα, Ταλβέρα, Έγκα, Ρίο Μπρία, Φλέρες και άλλοι μικρότεροι. Μετά από πορεία 90 περίπου χιλιομέτρων χύνεται στον Αδίγη, του οποίου αποτελεί παραπόταμο. Στην πορεία του περνά από την ομώνυμη κοιλάδα Βαλ Ιζάρκο και τις πόλεις Μπρεσανόνε, Βιπιτένο, Μπολτσάνο και Κιούζα.

## Παραπομπές

*Σελίδα για τον Ιζάρκο, Επαρχία Μπολτσάνο

## Εξωτερικοί σύνδεσμοι
* 

Ιζαρκο
Κύπελλο Πρωταθλητριών Ευρώπης στην καλαθοσφαίριση 1962-63

Το **Κύπελλο Πρωταθλητριών ομάδων Ευρώπης [[καλαθοσφαίριση|καλαθοσφαίρισης]] ανδρών** (σήμερα Ευρωλίγκα ανδρών), της περιόδου 1962-63 ήταν η έκτη κατά σειρά διοργάνωση του συγκεκριμένου διασυλλογικού θεσμού. Διεξήχθη με τη συμμετοχή 26 ομάδων, με έναν προκριματικό, έναν πρώτο γύρο, προημιτελικούς, ημιτελικούς και **τριπλό τελικό**, καθώς η προκήρυξη προέβλεπε διπλό, όπως όλες τις χρονιές πριν το 1961-62, αλλά οι δυο φιναλίστ νίκησαν με την ίδια διαφορά η καθέ μια στην έδρα της και απαιτήθηκε επαναληπτικός, 3ος αγώνας. Η κάτοχος του τίτλου Ντιναμό Τιφλίδας, έπαιξε απευθείας στα προημιτελικά.
## Προημιτελικά
* Ολίμπια Λιουμπλιάνας-**[[Σπάρτακ Μπρνο]]** 86-83, 72-79
* Χόνβεντ-**[[Ρεάλ Μαδρίτης (Καλαθοσφαίριση)|Ρεάλ Μαδρίτης]]** 101-96, 69-74 και 65-**77**
* **Ντιναμό Τιφλίδας**-Σίμενταλ Μιλάνου 74-68, 65-70
* Βίσλα Κρακοβίας-**[[ΤΣΣΚΑ Μόσχας]]** 75-72, 47-80

## Ημιτελικά
* Σπάρτακ-**Ρεάλ** 79-60, 67-90
* Ντιναμό-**ΤΣΣΚΑ** 59-76, 78-79

## Οι Τελικοί
*Μαδρίτη, Ισπανία, 23 Ιουλίου 1963: Ρεάλ (με κορυφαίους τον αμερικανό *Μπέρτζες*-21 πόντους, τον *Σεβιγιάνο*-26 π. και τον *Ροδρίγκεθ*-24 π.)-ΤΣΣΚΑ 86-69 (+17)
*Μόσχα, ΕΣΣΔ, 31 Ιουλίου 1963: ΤΣΣΚΑ-Ρεάλ 91-74 (+17) 
*Επαναληπτικός Τελικός, Μόσχα, 1 Αυγούστου 1963: **ΤΣΣΚΑ**-Ρεάλ **99-80**

Η ΤΣΣΚΑ έφτανε έτσι, στη δεύτερη δική της κατάκτηση του πολύτιμου τρόπαιου και έκτη για σοβιετικό σύλλογο, από καταβολής του θεσμού! Η Ρεάλ είχε παλαίψει σκληρά για τη διάκριση, ενισχυμένη πλέον με αμερικανούς, όπως έκαναν έκτοτε όλοι οι φιλόδοξοι σύλλογοι της Δυτικής Ευρώπης (κυρίως ιταλικοί) και σύντομα θα ξεκινούσε η χρυσή της εποχή στο ευρωπαϊκό μπάσκετ.

## Πηγή
*"100 χρόνια μπάσκετ 1891-1991", σελ. 145 (Έκδοση Περιοδικό "ΤΡΙΠΟΝΤΟ" και "Στιγμή Ε.Ε. & Σια-Α. Φλουράκη", Αθήνα 1991)

1962-63
Ευρωλιγκα ανδρων
Ευρωλιγκα ανδρων
Ευρωλιγκα ανδρων
Ευρωλιγκα ανδρων
Τζαντούγια

thumb
Ο **Τζαντούγια** (Gianduja) - είναι ένας από τους χαρακτήρες της ιταλικής Κομέντια ντελ άρτε, ένας τυπικός εκπρόσωπος του Τορίνο και του Πιεμόντε. Η μάσκα του αναπαριστά  έναν ειλικρινή χωρικό από τις επαρχίες του  Πιεμόντε  που αγαπά το κρασί, τη γαστρονομία  και  τις όμορφες κοπέλες, ωστόσο, είναι αφιερωμένος στην αγαπημένη ερωμένη του  Τζακομέτα. 

Κατάγεται από την κομητεία Καλιανέτο, και το όνομά του στην τοπική  διάλεκτο ακούγεται κάπως σαν "Gian d'la dojia", που σημαίνει "Τζάννι ο τεμπέλης." Στην Κομέντια ντελ άρτε είναι πολύ δημοφιλής, καθώς είναι γνωστός σε όλες τις γυναίκες, και η Τζακομέτα, η ερωμένη του, πάντα τον ζηλεύει. 

Φοράει συνήθως ένα τρίκοχο καπέλο, και καφέ σακάκι με κόκκινες άκρες. Έχει τη δική κοσμική σοφία και είναι πάντα χαρούμενος. Ο  χαρακτήρας  Τζαντούγια δημιουργήθηκε αρχικά ως μια μαριονέτα, σήμερα όμως είναι ο επίσημος  "Βασιλιάς της Αποκριάς του Τορίνο".

## Βιβλιογραφία
*Alfonso Cipolla; *Gianduja, invito al Risorgimento*, in "Orgoglio Tricolore" ed. Fornaca SEDICO, 2007.
*Claudio Di Lascio; *Giù la maschera, breve viaggio nel fenomeno Gianduja*. Comune di Castell'Alfero  2001.
*Alfonso Cipolla; *Le marionette in Piemonte*. Seb 27, Torino, 2001.

Κατηγορία:Κομέντια ντελ άρτε
Κατηγορία:Ιστορία του θεάτρου
Κιούζα (Ιταλία)

Η **Κιούζα** (ιταλικά: *Chiusa*, ) ή **Κλάουζεν** (γερμανικά: *Klausen*, ) αποτελεί κωμόπολη της Ιταλίας με 5.144 κατοίκους. Βρίσκεται στην Αυτόνομη επαρχία του Μπολτσάνο στις Δολομιτικές Άλπεις κι απέχει 30 χλμ. από το Μπολτσάνο. 

Το 91,11% των κατοίκων μιλά Γερμανικά, το 8,29% Ιταλικά και το 0,60% Λαδινικά. Συνδέεται με την υπόλοιπη Ιταλία μέσω του αυτοκινητόδρομου Α12.

## Ιστορία
Το ιταλικό όνομα της πόλης *Chiusa* σημαίνει «κοντά σε ρυάκι» και προέρχεται από το λατινικό "clauas". Αναφέρεται πρώτη φορά το 1027 με τα ονόματα *Clausa* ή *Clusa*.

Στην περιοχή χτίστηκε αρχικά το μοναστήρι "Ζέμπεν" που μεταξύ 800 και 1000 έγινε επισκοπή. Αργότερα πέρασε στην δικαιοδοσία της Επισκοπής του Μπρίξεν, ενώ γύρω από το μοναστήρι χτίστηκε σταδιακά η πόλη. Μέσα στο μοναστήρι των καπουτσίνων μοναχών υπάρχει άγαλμα του "Joachim Haspinger", ο οποίος πολέμησε στο πλευρό του Αντρέας Χόφερ. 

Μέχρι τον Α΄ Παγκόσμιο πόλεμο ανήκε στην Αυστρία, όπως κι όλο το Νότιο Τιρόλο, οπότε και καταλήφθηκε από τα Ιταλικά στρατεύματα κι έκτοτε ανήκει στην Ιταλία.

## Παραπομπές


## Βιβλιογραφία
* Helmut Flachenecker, Hans Heiss, Hannes Obermair, *Stadt und Hochstift: Brixen, Bruneck und Klausen bis zur Säkularisation 1803 / Città e principato: Bressanone, Brunico e Chiusa fino alla secolarizzazione 1803*, Bolzano, Athesia, 2000. ISBN 88-8266-084-2
* Florian Sonneck, *Der Künstlerkreis in Klausen 1870-1914*, Bolzano, Athesia, 2005. ISBN 978-88-8266-233-2
* Andreas Maier, *Klausen: Roman*, 2ª edizione, Francoforte, Suhrkamp, 2006. ISBN 3-518-45569-9
* Andrea Vitali, *"Clausa sub Sabione sita" - Sabiona e Chiusa nel cuore della Val D'Isarco*, Bressanone, A. Weger, 2009.
* Andreas Maier, *Klausen: A Novel*, translated by Kenneth J. Northcott. Rochester, NY: Open Letter, 2010. ISBN 978-1-934824-16-0

## Εξωτερικοί σύνδεσμοι

* Associazione turistica di Chiusa, Barbiano, Velturno e Villandro
* Gudon - Gufidaun (frazione del comune di Chiusa)

Κατηγορία:Δήμοι της Αυτόνομης Επαρχίας του Μπολτσάνο
Μηλίνα Μαγνησίας

Η **Μηλίνα** είναι μεγάλο παραθαλάσσιο χωριό του νομού Μαγνησίας.

## Γεωγραφικά στοιχεία
Η Μηλίνα βρίσκεται κοντά στις ακτές του Παγασητικού κόλπου, σε απόσταση 49 χιλιόμετρα νοτιοανατολικά από τον Βόλο, ανάμεσα στα χωριά Αργαλαστή και Λαύκος. Κοντά στον  οικισμό, συναντάμε πολλούς γραφικούς κολπίσκους με καθαρή θάλασσα σε όλο το μήκος της ακτής. Στο *Βαλτούδι*, φυσικό λιμάνι του χωριού, βρίσκονται τα νησιά *[[Αλατάς Μαγνησίας|Αλατάς]]* και *[[Πρασούδα Μαγνησίας|Πρασούδα]]*.

### Αξιοθέατα
Σε μικρή απόσταση από τον οικισμό, μπορούμε να επισκεφτούμε στον *Άγιο Ανδρέα*, λίγα χιλιόμετρα έξω από το χωριό, τα ερείπια της αρχαίας πόλης *Ολιζών*. Ακόμα, μπορούμε να επισκεφθούμε το μοναστήρι της Ζωοδόχου Πηγής, στο νησάκι της Πρασούδας, το μοναστήρι των *Αγίων Σαράντα* στο νησάκι Αλατάς, το εκκλησάκι της *Αγίας Μαρίνας* και το ναΐσκο του *Αγίου Αθανασίου*.

## Διοικητικά στοιχεία
Μετά την απελευθέρωση της Θεσσαλίας, αναφέρεται το 1883 στο ΦΕΚ 126Α - 02/04/1883 να προσαρτάται στον τότε δήμο Σηπιάδος. Το 1946 με το ΦΕΚ 290Α - 26/09/1946 ορίστηκε έδρα ομώνυμης νεοϊδρυθείσας κοινότητας. Σύμφωνα με το πρόγραμμα ''Καλλικράτης'', μαζί με τις Κυδωνιές, τη Μαύρη Πέτρα και τις Πηγές αποτελούν την κοινότητα Μηλίνης που υπάγεται στη Δημοτική Ενότητα Σηπιάδος του Δήμου Νοτίου Πηλίου και σύμφωνα με την απογραφή 2011 έχει ως κοινότητα πληθυσμό 755 κατοίκους ενώ ως οικισμός 700.

## Εξωτερικοί σύνδεσμοι
* Ιστοσ. Δήμου Σηπιάδος, Δημοτικό διαμέρισμα Μήλινας
* Ιστοσ. ΣΚΑΙ-Εκπομπή Γυρίσματα, Μήλινα Πηλίου
* Χάρτης και φωτογραφίες από το Panoramio
* Η Μηλίνα (Ν.Μαγνησίας) ΑΝΩΘΕΝ στο https://www.youtube.com/

## Παραπομπές


Κατηγορία:Χωριά της περιφερειακής ενότητας Μαγνησίας
Κατηγορία:Πήλιο
Κατηγορία:Δήμος Νοτίου Πηλίου
Καστέλ Πιέτρα (Βιπιτένο)

Το **Καστέλ Πιέτρα Βιπιτένο** , **Το Πέτρινο Κάστρο** (ιταλικά : *Castel Pietra*, γερμανικά : *Schloss Sprechenstein) *) είναι κάστρο της Ιταλίας  που βρίσκεται στην αυτόνομη επαρχία του Μπολτζάνο στις Άλπεις κοντά στις κωμόπολεις Βιπιτένο και Κάμπο ντι Τρενς. Σε κοντινή απόσταση βρίσκεται και το κάστρο Τασό.

Το κάστρο είναι σε καλή κατάσταση και κατοικείται σήμερα . Αναφέρεται ότι κατασκευάστηκε το 1241 και το 1775 πέρασε στην ιδιοκτησία της οικογένειας ευγενών του Σάλτσμπουργκ, τους "Auersberg", όπου κατοικήτε και σήμερα από απόγονο τους.  Όλο το κάστρο υπέστη μεγάλες ζημιές κατά τον Β΄παγκόσμιο πόλεμο αλλά αποκαταστάθηκε και κατοικείται.

Το κάστρο χωρίζεται σε δύο διαφορετικά κτίρια, ο στρογγυλός πύργος του που είναι και το σήμα κατατεθέν του κάστρου  και τα κτίρια . Το παλαιότερο κτίριο που χρονολογείται από τον 13ο αιώνα και νεότερο του 15ου αιώνα. Επίσης υπάρχει και η εκκλησία του Αγίου Εράσμου που αποπερατώθηκε το 1511.

## Παραπομπές
* vipiteno.com , Castel Pietra a Vipiteno


Πιετρα
Εξέγερση του Ιακώβου και του Σίμωνα

Η **Εξέγερση του Ιακώβου και του Σίμωνα** των γιων του Ιούδα του Γαλιλαίου ξέσπασε το 46 όταν έπαρχος της Ιουδαίας ήταν ο Τιβέριος Ιούλιος Αλέξανδρος.

## Ο λιμός της Ιερουσαλήμ
Το έτος 46 έπεσε λιμός στην Ιερουσαλήμ. Η βασίλισσα Ελένη της Αδιαβηνής, που είχε προσχωρήσει στον ιουδαϊσμό ενδιαφέρθηκε για την συμφορά που έπληξε τον πληθυσμό της πόλης. Έτσι έστειλε πλοία στην Αίγυπτο και στην Κύπρο προκειμένου να προμηθευτούν σιτηρά και άλλα τρόφιμα, τα οποία μοίρασε στους φτωχούς και τούς απόρους της Ιερουσαλήμ.

## Η εξέγερση των γιων του Ιούδα του Γαλιλαίου
Οι προσπάθειες της βασίλισσας Ελένης απέτυχαν. Η μεγάλη πείνα οδήγησε σε εξέγερση των Ζηλωτών που είχαν ηγέτες τον Ιάκωβο και τον Σίμωνα. Ο Τιβέριος Ιούλιος Αλέξανδρος κατέστειλε την εξέγερση με αγριότητα σταυρώνοντας 20.000 Ζηλωτές στην Ιουδαία. Ο Ιάκωβος και ο Σίμωνας συνελήφθησαν και είχαν και αυτοί την ίδια τύχη.

## Παραπομπές


## Πηγές
*Библиотека Руслана Хазарзара.*[http://khazarzar.skeptik.net/books/flavius/aj/gr/index.htm *Φλαυίου Ἰωσήπου  ἱστοριῶν τῆς  Ἰουδαικῆς ἀρχαιολογίας. Josephus Flavius.Antiquitas Judaeorum. Graece (ed. B. Niese).Flavius Josephus. Flavii Iosephi opera. B. Niese.Berlin. Weidmann. 1892 Liber XX*]*
*Ρόπς Ν.* Η καθημερινή ζωή στην Παλαιστίνη στους χρόνους του Ιησού  Εκδόσεις Παπαδήμα* 2005

Κατηγορία:Ιουδαία
Port Scanning

Ο όρος **Port Scanning** αναφέρεται σε μία από τις πιο δημοφιλείς τεχνικές ανίχνευσης ανοικτών δικτυακών θυρών, που χρησιμοποιείται από τους εισβολείς με στόχο την άντληση πληροφοριών σε ένα απομακρυσμένο δίκτυο (remote network). Όλα τα μηχανήματα τα οποία βρίσκονται συνδεδεμένα σε ένα τοπικό δίκτυο (LAN – Local Area Network) ή στο διαδίκτυο, τρέχουν υπηρεσίες οι οποίες ακούνε σε κάποιες γνωστές ή μη θύρες (ports). Η σάρωση μίας θύρας (port scanning) βοηθά τον εισβολέα να βρει τις διαθέσιμες ελεύθερες, ώστε να αποκτήσει πρόσβαση στον υπολογιστή κάποιου χρήστη και να λειτουργήσει κακόβουλα. 

Η τεχνική του «Port Scanning» προσπαθεί να ανιχνεύσει τις αδυναμίες του χρήστη, ενώ η αποστολή μηνύματος ανίχνευσης σε μία θύρα, καθώς και η απάντηση στο απεσταλμένο μήνυμα καταδεικνύει την κατάσταση στην οποία βρίσκεται (ανοικτή ή κλειστή). Επιπλέον, συλλέγονται πληροφορίες για το είδος του λειτουργικού συστήματος το οποίο χρησιμοποιεί ο χρήστης και δεδομένα τα οποία πιθανόν να χρησιμοποιηθούν μελλοντικά. 

## Παραπομπές


Κατηγορία:Ασφάλεια υπολογιστών
Κατηγορία:Λογισμικό ασφαλείας υπολογιστών]
Ιεραρχική δρομολόγηση

Η **Ιεραρχική δρομολόγηση** αναφέρεται σε ετερογενή δίκτυα επικοινωνιών, δηλαδή σε δίκτυα με ασύρματους και ενσύρματους κόμβους. Τα πλεονεκτήματα της ιεραρχικής δρομολόγησης εντοπίζονται ως προς την επεκτασιμότητα και την οικονομική επικοινωνία. Για την ενεργειακά οικονομική δρομολόγηση, τα πρωτόκολλα αυτού του είδους χρησιμοποιούνται στα «ασύρματα δίκτυα αισθητήρων». Οι κόμβοι υψηλής ενέργειας χρησιμοποιούνται για την επεξεργασία και την προώθηση των δεδομένων, ενώ αντίθετα οι κόμβοι χαμηλής ενέργειας χρησιμοποιούνται για μετρήσεις. Έχει αποδειχθεί ότι η ιεραρχική δρομολόγηση συμβάλλει ουσιωδώς όχι μόνο στην επεκτασιμότητα του δικτύου επικοινωνίας, αλλά και στην επεκτασιμότητα της διάρκειας ζωής του.

Τα πρωτόκολλα ιεραρχικής δρομολόγησης τα οποία παρουσιάζουν κάποιο ιδιαίτερο ενδιαφέρον ποικίλουν. Ωστόσο, κάποια από αυτά είναι το πρωτόκολλο «**Small Minimum Energy Communication Network**», το οποίο είναι σε θέση να υπολογίσει ένα ενεργειακά οικονομικό υποδίκτυο, το οποίο εγγυάται τα μονοπάτια ελάχιστου κόστους και τις οικονομικές μεταδόσεις. Ενώ, το πρωτόκολλο «**Self Organizing Protocol**» το οποίο έχει την ικανότητα της αυτό-οργάνωσης, μπορεί να χρησιμοποιηθεί σε ετερογενή δίκτυα. 

## Πηγές


Κατηγορία:Δρομολόγηση
Δίδυμος ο Μουσικός

Ο **Δίδυμος ο Μουσικός** ήταν θεωρητικός της μουσικής, που έδρασε στη Ρώμη περί τα τέλη του 1ου π.Χ. αιώνα, ή τις αρχές του 1ου μ.Χ. αιώνα. Το έργο του συνδυάζει στοιχεία παλαιότερων θεωρητικών προσεγγίσεων, αλλά με ιδιαίτερη μνεία στην εκτελεστική πρακτική. Μέχρι πρότινος ο εν λόγω Δίδυμος ταυτιζόταν με τον Αλεξανδρινό φιλόλογο και λεξικογράφο Δίδυμο τον Χαλκέντερο, καθώς το προσωνύμιο «μουσικός» αναφέρεται τόσο από τον Πτολεμαίο όσο και τον Πορφύριο· η σύγχρονη έρευνα καταδεικνύει ότι ο Δίδυμος ήταν ένας νεαρός γραμματέας και μουσικός στη Ρώμη την εποχή του Νέρωνα (Richter 2001). Σύμφωνα με τον Andrew Barker (1994), οι προθέσεις του εστιαζόταν στην αναβίωση και αναπαραγωγή της Αρχαιοελληνικής μουσικής. Το διατονικό κόμμα έχει επίσης λάβει το προσωνύμιο «Διδύμειο κόμμα», αναφερόμενο στον ίδιο (Richter 2001).

Ανάμεσα στα έργα του ξεχωρίζει το «Περὶ τῆς διαφορᾶς τῶν Ἀριστοξενείων τε καὶ Πυθαγορείων».

## Πηγές
*Barker, Andrew, *Greek Musicologists in the Roman Empire*, in Timothy D. Barnes (ed.), *The Sciences in Greco-Roman Society*, Aperion: A Journal for Ancient Philosophy and Science 27.4 (December 1994).
*Richter, Lukas. 2001. "Didymus [Didymos ho mousikos]". *The New Grove Dictionary of Music and Musicians*, second edition, edited by Stanley Sadie and John Tyrrell. London: Macmillan Publishers.
* 

Κατηγορία:Ρωμαίοι μουσικοί
Μπαρρανκίγια

Η **Μπαρρανκίγια** (ισπανικά: *Barranquilla*) είναι λιμάνι της βόρειας Κολομβίας στην ακτή της Καραϊβικής Θάλασσας. Αποτελεί πρωτεύουσα του Διαμερίσματος Ατλάντικου, τη μεγαλύτερη βιομηχανική του πόλη και την τέταρτη, συνολικά, μεγαλύτερη σε πληθυσμό πόλη της χώρας, με 1.148.506 κατοίκους στην απογραφή του 2005. Αποτελεί το κυριότερο εμπορικό λιμάνι της χώρας και για τον λόγο αυτό είναι γνωστή και ως *«Η χρυσή πύλη της Κολομβίας»* (*La Puerta de Oro de Colombia*).

Η πόλη βρίσκεται στο δέλτα του ποταμού Μαγδαλένα. Αν και υπήρχε ήδη από το 1629, η επίσημη ίδρυση της πόλης πραγματοποιήθηκε στις 7 Απριλίου του 1813. Σύντομα, αναπτύχθηκε σε μεγάλο και σημαντικό λιμάνι, κυρίως την περίοδο των δύο Παγκόσμιων Πολέμων. Την εποχή του Β' Παγκοσμίου Πολέμου, υπήρξε καταφύγιο για πολλούς πρόσφυγες από την Ευρώπη, τη Μέση Ανατολή και την Ασία. Τη δεκαετία του 1940 υπήρξε η δεύτερη μεγαλύτερη πόλη της χώρας και μια από τις πιο μοντέρνες πόλεις της Νοτίου Αμερικής. Στην πόλη υπάρχει το παλαιότερο αεροδρόμιο της Νότιας Αμερική, το Διεθνές Αεροδρόμιο Ερνέστο Κορτισόσ (Aeropuerto Internacional Ernesto Cortissoz) το οποίο κατασκευάστηκε το 1919.

Το κλίμα της πόλης είναι πολύ ζεστό και υγρό. Το Δεκέμβριο, καλοκαίρι στο νότιο ημισφαίριο, η μέση μέγιστη θερμοκρασία είναι περίπου 30&nbsp;°C.

Σήμερα αποτελεί μια σύγχρονη βιομηχανική πόλη με πληθυσμό πάνω από ένα εκατομμύρια κατοίκους. Είναι γνωστή για το μεγάλο της τετραήμερο καρναβάλι (*Carnaval de Barranquilla*), που από το 2001 έχει αναγνωριστεί ως εθνική άυλη πολιτιστική κληρονομιά από την Κολομβία και ως παγκόσμια από την UNESCO το 2003. Η πόλη περιέχει επίσης ένα σημαντικό αριθμό μεγάλων πανεπιστημίων.

## Διάσημα πρόσωπα από την πόλη
* Σοφία Βεργάρα (μοντέλο, ηθοποιός)
* Σακίρα (τραγουδίστρια)
* Έδγαρ Ρεντερία (παίκτης του μπέιζμπολ)
* LIKAR Concha Ramos (boxer)
* Silvia Tcherassi (σχεδιάστρια μόδας)

## Αδελφές πόλεις
*  Μπουένος Άιρες, Αργεντινή 
*  Γουαγιακίλ, Ισημερινός, 
*  Τάμπα, Φλόριντα, ΗΠΑ 
*  Νανκίνγκ, Κίνα
*  Καοσιούνγκ, Ταϊβάν

## Παραπομπές


## Εξωτερικοί σύνδεσμοι
* 
* Alcaldía de Barranquilla
* Concejo de Barranquilla
* Área Metropolitana de Barranquilla
* Empresa de Desarrollo Urbano de Barranquilla

Κατηγορία:Πόλεις της Κολομβίας